# Delpakke 1 Retningslinje for kommuner

## 1.0 Hensikt

Barn er pårørende når foreldre eller søsken opplever helseproblemer. Helseproblemene kan være psykisk sykdom, rusmiddelavhengighet eller alvorlig somatisk sykdom eller skade. Barn er etterlatte når foreldre eller søsken dør.  
  
Retningslinjen skal:

* sikre at kommunen har systemer for oppfølging av barn som pårørende og etterlatte, jfr. Helsepersonell loven § 10 a og b.
* bidra til at barn og søsken av psykisk syke, rusmiddelavhengige og alvorlig somatisk syke eller skadde får informasjon, støtte og oppfølging.
* bidra til at barn og søsken til tjenestemottakere som dør får informasjon, støtte og oppfølging.

## 1.1 Gjelder for

Kommunens ledelse og helsepersonell i helse og omsorgstjenester.

Bør også gjelde for: ansatte i tjenester og sektorer som er involvert i oppfølging av barn, unge og familier.

## 1.2 Bakgrunn

Ivaretagelse av barn som pårørende og etterlatte er en del av kommunens helsetjenester samt sentralt i forbyggende helsearbeid. Retningslinjene skal bidra til:

* barns rett til å bli inkludert, informert og hørt ved helseproblemer og død i familien.
* at barn ikke utvikler egne utfordringer som følge av foreldres/søskens helseproblemer/død.
* å fremme barnas helse, livskvalitet og trivsel.

## 1.3 Roller og ansvar

Kommunen må sikre at det finnes systemer for samhandling på tvers av tjenester, og som gir ansatte kjennskap til sin og andres rolle.

### 1.3.1 Kommunens ledelse skal sørge for at:

* arbeidet med barn som pårørende og etterlatte inngår i aktuelle planer, rutiner, retningslinjer og kompetanseplaner både på individ-, tjeneste- og systemnivå.
* noen ansatte har dybdekunnskap om barn som pårørende og etterlatte.
* koordinering av barn som pårørende-arbeidet er satt i system ved for eksempel å legge ansvar og kompetanse til spesifikke funksjoner.
* helsepersonell og ansatte i aktuelle velferdstjenester har nødvendig kompetanse om barn som pårørende og etterlatte.
* kommunen jevnlig evaluerer og korrigere kommunens arbeid med barn som pårørende og etterlatte.
* ivaretakelse av barn som pårørende og etterlatte inngår i samarbeid og samhandling mellom aktuelle velferdstjenester og tjenestenivå.

### 1.3.2 Koordinering av barn som pårørende-arbeidet bør sikre:

* råd og innspill til kommunens forbedrings- og kvalitetsarbeid
* råd og innspill til kompetansearbeid for helsepersonell
* oversikt over lokale støttetilbud til barn som pårørende
* råd og innspill i samhandlingsarbeid i egen tjeneste og med andre velferdstjenester

### 1.3.3 Helsepersonell skal:

* ha grunnleggende kompetanse i barn som pårørende arbeid
* avklare om tjenestemottaker har barn eller søsken under 18 år
* sørge for at barnas behov kartlegges, ivaretas og dokumenteres

## *Referanser*

[*FNs barnek​​onvensjon*](https://www.fn.no/om-fn/avtaler/menneskerettigheter/barnekonvensjonen)

[*Helsepersonelloven §10a*](https://www.helsedirektoratet.no/rundskriv/helsepersonelloven-med-kommentarer/krav-til-helsepersonells-yrkesutovelse/-10a.helsepersonells-plikt-til-a-bidra-til-a-ivareta-mindrearige-barn-som-parorende)

[*Helsepersonelloven §10b*](https://www.helsedirektoratet.no/rundskriv/helsepersonelloven-med-kommentarer/krav-til-helsepersonells-yrkesutovelse/-10b.helsepersonells-plikt-til-a-bidra-til-a-ivareta-mindrearige-barn-som-er-etterlatte-etter-foreldre-eller-sosken)

[*Pårørendeveileder - Helsedirektoratet*](https://www.helsedirektoratet.no/veiledere/parorendeveileder)

[*Tidlig oppdagelse av utsatte barn og unge - Helsedirektoratet*](https://www.helsedirektoratet.no/retningslinjer/tidlig-oppdagelse-av-utsatte-barn-og-unge)

[*Samarbeid om tjenester til barn, unge og deres familier - Helsedirektoratet*](https://www.helsedirektoratet.no/veiledere/samarbeid-om-tjenester-til-barn-unge-og-deres-familier)

[*Ledelse og kvalitetsforbedring i helse- og omsorgstjenesten - Veileder til lov og forskrift​*](https://www.helsedirektoratet.no/veiledere/ledelse-og-kvalitetsforbedring-i-helse-og-omsorgstjenesten)

## Vedlegg

Kompetanseplan for ansatte

Kommuneprofil på barn som pårørende arbeidet